146. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,ΠΡΟΝΟΙΑΣ ΚΑΙ  ΚΟΙΝ.ΑΣΦΑΛΙΣΕΩΝ Αριθ.Δ1α/οικ.30122 της 17 Ιουλ. –7 Αυγ. 1991 (ΦΕΚ Β΄655) Σύσταση-Συγκρότηση Ειδικής Υγειονομικής Επιτροπής Μεταθέσεων. Έχοντας υπόψη: 1.Τις διατάξεις: α)Του Νόμ.1943/11.4.91 (ΦΕΚ 50 τ.Α΄άρθρ.57). β)Το έγγραφο με αριθ.οικ.13779/21.5.91 της Νομαρχίας Αθηνών, αποφασίζουμε: 1.Συστήνουμε την προβλεπόμενη από τις διατάξεις του άρθρ.57 του Νόμ.1943/91 Ειδική Υγειονομική Επιτροπή Μεταθέσεων η οποία είναι τριμελής και συγκροτείται από τους Προέδρους και τα μέλη τακτικά και αναπληρωματικά των Πρωτοβάθμιων Υγειονομικών Επιτροπών Αθηνών. Ο Πρόεδρος και τα μέλη της Ειδικής Επιτροπής Μεταθέσεων ορίζονται στην αρχή κάθε εβδομάδας με  κλήρωση που διενεργείται από τον Πρόεδρο της Δευτεροβαθμίου Υγειονομικής Επιτροπής Αθηνών, ή τον αναπληρωτή του, το πρωϊ της τελευταίας εργάσιμης ημέρας της προηγούμενης εβδομάδας, παρουσία ενός ακόμα τουλάχιστον μέλους της Δευτεροβαθμίου Υγειονομικής Επιτροπής και του Γραμματέως αυτής. Για την κλήρωση συντάσσεται πρακτικό που υπογράφεται από τον Πρόεδρο και το Γραμματέα αυθημερόν, και ειδοποιούνται μέλη που κληρώθηκαν με τον πιο προσφορώτερο τρόπο. 2.Έργο της Επιτροπής είναι η γνωμάτευση επί περιπτώσεων μετάθεσης που θα παραπέμπονται σ’αυτή από τα Υπηρεσιακά Συμβούλια. 3.Η απόφαση αυτή να δημοσιευθεί στην Εφημερίδα της Κυβερνήσεως. 4.Γραμματέα της Επιτροπής ορίζουμε την υπάλληλο Ιωάννα Φράγκου με βαθμό Β΄του Κλάδου ΔΕΔ/κου-Λογ/κού. 